b'\n_START_ARTICLE_\nGrant Wood\n_START_PARAGRAPH_\nGrant Wood, syntym\xc3\xa4nimelt\xc3\xa4\xc3\xa4n Grant DeVolson Wood (13. helmikuuta 1891, Anamosa, Iowa \xe2\x80\x93 12. helmikuuta 1942, Iowa City, Iowa) oli yhdysvaltalainen taidemaalari. H\xc3\xa4net tunnetaan parhaiten maalauksista, jotka kuvaavat Yhdysvaltain Keskil\xc3\xa4nnen maaseutua. H\xc3\xa4n matkusti nelj\xc3\xa4sti Eurooppaan opiskelemaan maalaustekniikoita, erityisesti impressionismia vuosina 1920\xe2\x80\x931928. Suurin vaikuttaja oli kuitenkin Jan van Eyck. Wood opetti maalausta Iowan yliopistossa vuonna 1934. Yksi h\xc3\xa4nen tunnetuimpia teoksiaan on Amerikkalaista gotiikkaa.'